รัฐบาลไทย-ข่าวทำเนียบรัฐบาล-รมว.วท. เยี่ยม ศลช. ชูนโยบายสนับสนุนงานวิจัย
วันพฤหัสบดีที่ 19 มกราคม 2560
รมว.วท. เยี่ยม ศลช. ชูนโยบายสนับสนุนงานวิจัย
รมว.วท. เยี่ยม ศลช. ชูนโยบายสนับสนุนงานวิจัย
12 มกราคม 2560 ณ ศูนย์ความเป็นเลิศด้านชีววิทยาศาสตร์ (องค์การมหาชน) กระทรวงวิทยาศาสตร์และเทคโนโลยี /ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี ตรวจเยี่ยมเยือน TCELS ศูนย์ความเป็นเลิศด้านชีววิทยาศาสตร์ (องค์การมหาชน) กระทรวงวิทยาศาสตร์และเทคโนโลยี โดยมี ดร.นเรศ ดํารงชัย ผู้อํานวยการศูนย์ความเป็นเลิศด้านชีววิทยาศาสตร์ และคณะผู้บริหาร พร้อมด้วยเจ้าหน้าที่ให้การต้อนรับ
ดร.นเรศ ดํารงชัย กล่าวว่า“สืบเนื่องจากการประชุม ครม. ครั้งที่ ๑/๒๕๖๐ ในวาระที่ ๒ ว่าด้วยการพัฒนาคลัสเตอร์เทคโนโลยี และอุตสาหกรรมแห่งอนาคต ในกลุ่มสาธารณะสุข สุขภาพ และเทคโนโลยีทางการแพทย์ มีเป้าหมายคือ“ทําให้ประเทศไทยเป็นMedical Hubของอาเซียนภายในปี2025”โดยTCELSจะเน้นใน3ยุทธศาสตร์สําคัญคือ1.การพัฒนาชีววัตถุและวัคซีน2.ผลิตภัณฑ์นวัตกรรมจากสมุนไพรและธรรมชาติ3.การพัฒนาอุตสาหกรรมที่ตอบสนองสังคมสูงวัย (Aging Industry)ซึ่งทั้ง3ยุทธศาสตร์ ได้วางแผนทั้งระยะสั้น (1-3ปี) ระยะกลาง (3-5ปี) และระยะยาว (5-10ปี) นั้น สอดคล้องกับการดําเนินงานของTCELSเช่น การพัฒนายาสามัญใหม่ (new generic)ยาชีววัตถุและวัคซีน รวมถึงBiosimilarและการพัฒนาผลิตภัณฑ์จากสมุนไพรและเครื่องสําอางตลอดจนSmart Medical Devices and Roboticsเป็นต้น”
ดร.นเรศ ยังกล่าวอีกว่า “TCELS เป็นหน่วยงานที่เชื่อมโยงและนําพาเครือข่ายทั้งภาคการศึกษา ภาคเอกชน ภาครัฐ เพื่อพัฒนาธุรกิจและการลงทุนด้านอุตสาหกรรมและธุรกิจชีววิทยาศาสตร์ รวมถึงการยกระดับมาตรฐานผลิตภัณฑ์และบริการเพื่อให้ประเทศไทยเป็นที่รู้จัก เป็นที่ยอมรับในระดับนานาชาติ นี่คือ วิสัยทัศน์ และเป้าหมายที่วางไว้ TCELS ถือว่าเป็นหน่วยงานเฉพาะทางที่เน้นพัฒนาLife Sciences คือนวัตกรรมด้านสุขภาพ กลุ่มเทคโนโลยีทางการแพทย์ หุ่นยนต์และเครื่องมือแพทย์ กลุ่มยา อาหารเสริมเพื่อสุขภาพ เครื่องสําอาง เน้นผลิตภัณฑ์จากธรรมชาติที่ไม่ทําลายสิ่งแวดล้อม”“และที่ผ่านมา TCELS ได้มีส่วนส่งเสริมการพัฒนาและต่อยอดให้แก่ผลิตภัณฑ์ ประสบผลสําเร็จมีการถ่ายทอดเทคโนโลยี สามารถส่งต่อไปยังบริษัทเอกชนผู้ผลิต เช่น ผลิตภัณฑ์วัคซีน สูตรเครื่องสําอางจากสารสกัดยางพารา นอกจากนี้ก็มีเครื่องมือแพทย์ กลุ่มทันตกรรม ที่เตรียมทยอยสู่ตลาดต่อไป”
TCELS เป็นหน่วยงานที่ไม่ใช่เพียงสนับสนุนงานวิจัย แต่ยังส่งเสริม บริหารจัดการให้เกิดการร่วมทีม แพทย์ เภสัชกร นักวิทยาศาสตร์ และนักอุตสาหกรรม เพื่อลดความเสี่ยงให้เอกชน และส่งต่อภาคธุรกิจ และยังสนับสนุนการสร้างมาตรฐานผลิตภัณฑ์และจัดการทรัพย์สินทางปัญญาด้วย
สําหรับผลงานเด่นที่สร้างธุรกิจได้แล้วคือ ผลิตภัณฑ์เครื่องสําอางที่สกัดจากธรรมชาติ คือสารสกัดจากซีรั่มน้ํายางพารา ที่นํามาผลิตเป็นเครื่องสําอาง ในรูปแบบของครีมบํารุงผิว ซึ่งมีประสิทธิภาพในการฟื้นฟู บํารุงผิวได้อย่างล้ําลึก พัฒนาโดยทีมนักวิทยาศาสตร์ชีวเคมีระดับประเทศ และผ่านผู้ผู้ทดลองใช้ก่อนออกตลาดแล้วกว่าพันคน ส่วนผลิตภัณฑ์ที่ผลิตจากซีรั่มน้ํายางพาราชิ้นถัดไป คือ ผลิตภัณฑ์แชมพูและเซีรั่มบํารุงเส้นผมที่ช่วยสร้างรากเซลล์ผมให้แข็งแรง ได้ผ่านการศึกษาประสิทธิภาพและประสิทธิผล ตามมาตรฐาน แล้วพบว่าลดการหลุดร่วงของเส้นผมได้อย่างมีนัยสําคัญ เป็นโอกาสใหม่ให้ตลาดเครื่องสําอางไทยซึ่งขณะนี้ติดอันดับที่ 12 ของโลก ส่วนตลาดผลิตภัณฑ์บํารุงผมไทย ติดอันดับ 2 ของโลก
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี กล่าวว่า “จากการที่ได้เข้ามาศึกษาหน่วยงาน TCELS พบว่าเป็นอีกหนึ่งหน่วยงานที่มีผลงานที่น่าสนใจ น่าภาคภูมิใจ ตอบโจทย์ทางการแพทย์ครบวงจร อยู่ในระดับแนวหน้าของ S-Curve จึงควรเผยแพร่ผลงานให้มากยิ่งขึ้น เพื่อให้เกิดความรู้ ความเข้าใจทันต่อเทคโนโลยี เช่น งานของ TCELS ที่เกี่ยวกับโรคมะเร็ง นับเป็นโรคที่เป็นปัญหาสําคัญของคนทั่วโลกกระทรวงวิทยาศาสตร์และเทคโนโลยีจะช่วยสนับสนุนและให้กําลังใจในการทํางาน เพื่อให้งานของ TCELS เจริญก้าวหน้า และสัมฤทธิ์ผลในการดําเนินงานตามวัตถุประสงค์ที่วางไว้”
ข่าวโดย : นายปวีณ ควรแย้ม
ภาพโดยและวีดิโอ : นายธนฉัตร มาลาเจริญ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313